
# Рөстәм Миңнеханов МАКС-2021 авиасалонында ЛМС-901 «Байкал» җиңел очкычы белән танышты

Әлеге самолет мораль һәм техник яктан искергән Ан-2 очкычларын алыштырырга тиеш.

Бүген Татарстан Президенты Рөстәм Миңнеханов МАКС-2021 Халыкара авиасалонында ЛМС-901 «Байкал» җиңел очкычы белән танышты. Бу хакта «Татар-информ» агентлыгына ТР Президентының матбугат хезмәте җитәкчесе Лилия Галимова хәбәр итте.

Перспективалы җиңел күп максатлы ЛМС-901 «Байкал» самолеты һава линияләрендә файдалану өчен җитештерелә. Ул мораль һәм техник яктан искергән Ан-2 очкычларын (алар 1947 елда ук чыгарыла башлаган) алыштырырга тиеш. Самолетны төзү белән Урал гражданнар авиациясе заводының бүлендек предприятиесе - «Байкал-инжиниринг» компаниясе шөгыльләнә.

Яңа машина төрле географик-климатик шартларда, шул исәптән илнең барырга кыен булган төбәкләрендә файдалану өчен билгеләнгән. Аны грунт өслекле кыска очыш полосаларында куллану мөмкинлеге дә бар. Беренче очыш 2021 елның ахырына кадәр планлаштырылган, самолетны 2023 ел башында серияләп җитештерә башларга ниятлиләр.


Следите за самым важным и интересным в Telegram-каналеТатмедиа

## Нет комментариев
Рөстәм Миңнеханов МАКС-2021 авиасалонында ЛМС-901 «Байкал» җиңел очкычы белән танышты